en la kategorioj Ĉefaj pladoj, Pastbakaĵoj, pano, flanojPrepardaŭro: 25 minutoj, kuirdaŭro: 5 minutoj
#000000
Ingrediencoj por 4-6 personoj (konvertilo)
#000001
450 g da frostita spinaco
500 g da tritika faruno (3 glasoj)
#000002
Spinacaj kazeopastaĵoj estas ege simpla kaj rapida manĝo. En la pola la fromaĝpastaĵoj havas nomon "kluski leniwe" (pigraj pastaĵoj), verŝajne pro facileco prepari ilin. Ĉi tiu varianto ne estas la originalaj "kluski leniwe" sed iom modifita spinaca varianto.
Proponita de LukiZ la 17-an de marto 2014
Aperis en la ĉefpaĝo la 17-an de marto 2014
var js, fjs = d.getElementsByTagName(s)[0];
js = d.createElement(s); js.id = id;
#000003
Spinacaj kazeopastaĵoj estas ege simpla kaj rapida manĝo. En la pola la fromaĝpastaĵoj havas nomon "kluski leniwe" (pigraj pastaĵoj), verŝajne pro facileco prepari ilin. Ĉi tiu varianto ne estas la originalaj "kluski leniwe" sed iom modifita spinaca varianto.
#000004
Paŝo 1 Unue iom pri la ingrediencoj:
#000005
Spinacon mi uzis frostitan. En landoj kun pli ĉarma klimato supozeble pli facile marte troveblas freŝa spinaco. Tiukaze verŝajne necesos iom malpli ol 450 g. Kiam mi malfrostigis spinacon kaj forverŝis akvon ĝi pezis 320 g.
#000006
Fakte farante la pastaĵojn mi uzis 600 g da simpla grasa kazeo kaj 200 g da sala ŝajngreka kazeo "ŝajnfeta", kiun oni povas decapreze aĉeti en la polaj vendejoj. La rezulto de la eksperimento estis bona, do mi povas rekomendi tian modifon de la recepto.
#000007
Farunon mi uzis en la pola tipo 650, kio signifas elcentaĵon de cindraĵo/mineralo inter 0,59% kaj 0,69% (tiponomoj diferencas depende de lando).
#000008
Kial nur ovblankoj kaj ne tutaj ovoj? Mi havas neniun ideon. Ĉiam mi uzis tutajn ovojn, sed en iu rete trovita recepto mi trovis varianton kun nur ovblankoj. Se iu scius la kialon, bv skribi en la komento :) Nun mi provis kaj mi ne vidis diferencon, do se ĝi ne estas tiam indas konservi ovflavon por fari tre flavan ovaĵon, kiu ja pli bongustas ol normala ovaĵo, aŭ krom la kazopastaĵoj kun spinaco fari ankaŭ spinacon aparte kaj tiam estos kazeopastaĵoj kun spinaco kun spinaco ;)
#000010
Paŝo 2 Sur pato fluidigi buteron, aldoni spinacon kaj kovri la paton. Lasi ĝin tiel ĝis malfrostiĝo kaj varmiĝo, de tempo al tempo miksante. Grave, se vi uzis frostitan spinacon memoru ankaŭ forprenadi akvon!
#000011
Paŝo 3 Dispecigi ajlerojn kaj aldoni ilin al la spinaco. Aldoni ankaŭ salon, miksi kaj ankoraŭ por momento lasi sur pato.
#000012
Paŝo 4 Surtablen meti farunon, kazeon, spinacon kaj ovblankojn.
#000013
Paŝo 5 Miksi ĉion ĝis la pasto ne gluiĝos al manoj. Se gluiĝas, aldoni iom pli da faruno. Aŭ fakte plej bonas miksi ĝis kiam ne tro multe gluiĝos al manoj. Se ĝi estas tute seka kaj tute ne gluiĝas, tiam verŝajne la pastaĵoj estos malmolaj. Mi ne ŝatas tiajn, do mi preferas fari iom molan kaj iomete tamen gluiĝantan paston. Cetere, pli bonas fari tion per du manoj, sed unu mi havis okupitan per fotilo ;)
#000014
Paŝo 6 Jen preparita pasto.
#000015
Paŝo 7 Preni malgrandan tranĉon de pasto, verŝi iom da farunon sur tablon por ke la pasto ne gluiĝi al ĝi.
#000016
Paŝo 8 Ruli la paston ĝis ĝi estos en la formo kiel en la foto. Tion vere pli bonas fari per du manoj, sed ja vi scias - fotilo ;)
#000017
Paŝo 9 Tranĉi oblikve en malgrandajn pecojn.
#000018
Paŝo 10 Ĵeti la pastaĵojn en boilantan akvon (kun aldonita salo kaj oleo) kaj kuiri ĝis kiam ili iros supren. Plej bonas kuiri po malmulte, ĉar tiam la akvo ne tro malvarmiĝas kaj kuirado estas pli rapida. Rezulte la pastaĵoj ne estos tro akvigitaj.
#000019
Paŝo 11 Elpreni per truo-hava kulero. Meti sur la pastaĵoj buteron kaj lasi ĝin por momento ĝis ĝi fluidiĝos. Kaj bonan apetiton!
#000020
Kiel mi menciis komence, tio ne estas la klasika recepto. Originale ĝi estas sen spinaco. La pastaĵojn oni servas dolĉe kun sukero kaj cinamo.
#000021
Preparante ĉi tiun recepton mi fakte unuafoje mezuris la kvanton de ingrediencoj, ĉar kutime mi faris laŭsente. Por iom plifaciligi mian vivon mi trovis recepton por tio rete kaj tie estis iom aliaj kvantoj. Diferencis per kazeo (estis 600 g dum mi proponas 800) kaj spinaco (estis 150 g dum mi proponas 450). Mi provis la pastaĵojn laŭ tiu trovita recepto, sed ili estis malmolaj. Laŭ mia gusto tiaj ne estas bonaj, do mi rekomendas uzi miajn kvantojn. Tamen se iu preferas malmolajn pastaĵojn, jen vi scias kion ŝanĝi :)
#000022